Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Francisco Pérez Arregui jaunak egindako galderaren erantzuna, Foru Diputazioak emana, alokairu eskuragarri eta egonkorreko babes ofizialeko etxebizitzen sustapena lurzoru publikoaren gaineko inbertsio pribatuko lankidetza-hitzarmenaren formulari jarraikiz negoziatze aldera tokiko enpresekin izandako harremanei buruzkoa. Galdera 2019ko azaroaren 25eko 41. Nafarroako Parlamentuko Aldizkari Ofizialean argitaratu zen.

Iruñean, 2019ko abenduaren 19an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Francisco Pérez Arregui jaunak 10-19/PES-00160 zenbakiko galdera egin du, idatziz erantzutekoa. Honen bidez, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

– **Nasuvinsaren eta Nafarroako Kutxa Banku Fundazioaren arteko hitzarmenaren sinadura:**

Sinatutako hitzarmenaren formatua:

Nasuvinsaren jabetzako lurzoru baten gainean 38 BOE eraikiko dira alokairu-araubidean Mutiloan, eta horien ustiapena Nasuvinsak eginen du 30 urtez.

Nasuvinsak enpresa pribatuari lagako dio lurzoruaren erabilera (aldi horretan), eta Nafarroako Kutxa Banku Fundazioak bere gain hartutako eraikina eraikitzearen kostu osoa izanen da.

30 urte bete ondoren, zorua eta eraikina Nasuvinsari itzuliko zaizkio.

Gaur egun, exekuzio-proiektua idazteko adjudikazioa lizitatzen ari da.

– **Nasuvinsaren eta Tuterako inbertitzaileen taldearen arteko hitzarmena sinatzeko kudeaketak:**

Tuterako inbertitzaile talde batekin hitzarmen bat formalizatzeko kudeaketak egiten ari dira.

Formatua Nafarroako Kutxa Banku Fundazioaren antzekoa izanen litzateke, eta alokairuko 20 BOE eraikiko lirateke Nasuvinsaren Tuterako lurzati batean.

Gaur egun, bideragarritasun azterketa egiten ari da.

– **Nasuvinsaren eta SERVINABAR 2000ren arteko hitzarmena sinatzeko gestioak:**

Servinabar 2000 enpresarekin hitzarmen bat formalizatzeko gestioak egiten ari dira.

Formatua Nafarroako Kutxa Banku Fundazioaren antzekoa izanen litzateke, eta alokairuko 40 BOE eraikiko lirateke Nasuvinsaren Ardoiko lurzati batean.

Gaur egun, bideragarritasun azterketa egiten ari dira.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2019ko abenduaren 19an

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena